proxectonos/corpus_dominio_legal_administrativo_tmp huggingface dataset:
19/12/2022 | Administración LocalMunicipal
Cerceda
Secretaría
Aprobación do padrón da taxa polo servizo Bos Días Cole novembro 2022

O decreto de alcaldía 1129/2022, de 02/12/2022 aprobou o padrón da taxa municipal polo uso do servizo de conciliación “ Bos Días Cole 2022 - 2023”, correspondente ó mes de novembro, o cal se expón ao público, para a súa notificación colectiva, de acordo co establecido no artigo 102.3 da Lei 58/2003, do 17 de decembro, xeral tributaria, durante o prazo de quince días, a contar desde o día seguinte ao da publicación do presente edicto no Boletín Oficial da Provincia e no taboleiro de edictos do Concello. Durante este prazo o padrón estará a disposición dos interesados a efectos de reclamacións. O prazo de cobramento en período voluntario será de dous meses, a contar dende o día seguinte ó da finalización do período de exposición pública. O pagamento farase mediante domiciliación bancaria. Contra as liquidacións da taxa por prestación do servizo público, polo uso do servizo de conciliación “ Bos Días Cole 2022-2023”, incorporadas ó padrón, poderase interpoñer, de conformidade co preceptuado no artigo 14 do Real Decreto Lexislativo 2/2004, de 5 de marzo, de aprobación do Texto Refundido da Lei reguladora das Facendas Locais, recurso de reposición ante a Alcaldía-Presidencia, no prazo dun mes contado a partir do seguinte ó da notificación da presente resolución. Contra a resolución do recurso de reposición deberá interpoñerse recurso contencioso administrativo ante ó Xulgado do Contencioso-administrativo da Coruña, no prazo de dous meses contados dende o seguinte ó da notificación da resolución do recurso de reposición, ou no prazo de seis meses a contar dende o día seguinte a que deba terse resolto por silencio o recurso potestativo de reposición, que será dun mes a contar dende o día da presentación, ca excepción do establecido no 14 j) e 14 k) do Real Decreto Lexislativo 2/2004, de 5 de marzo, de conformidade co artigo 8.1 e 46.1 da Lei 29/1998, de 13 de xullo, da Xurisdicción Contencioso Administrativa. Todo isto sen perxuizo de que se poida interpoñer calquera outro que estime convinte en defensa dos seus intereses. Cerceda, 02 de decembro de 2022 Marili Christian Patricio Eiras Ubiña do Concello de Cerceda
19/12/2022 | Administración LocalMunicipal
Brión
Anuncio de aprobación do padrón da taxa pola utilización dos servizos da escola infantil municipal de decembro de 2022

Mediante resolución de alcaldía de data de 13 de decembro de 2022 aprobouse o padrón pola utilización dos servizos de escola infantil. De acordo co disposto no artigo 102.3 da Lei 58/2003, de 17 de decembro, xeral tributaria, notifícanse colectivamente os recibos derivados destes padróns. De conformidade coa ordenanza xeral de ingresos municipais de dereito público, exporanse ao público nun prazo de 20 días, contados a partir do primeiro día do período de pago en voluntaria destes padróns, para que se poidan presentar as reclamacións pertinentes. De acordo co artigo 14.2 c) do Real Decreto Lexislativo 2/2004, de 5 de marzo, polo que se aproba o Texto Refundido da Lei das Facendas Locais, contra o acordo de aprobación dos padróns e das súas liquidacións poderase interpor recurso de reposición no prazo dun mes a contar dende o día seguinte ao remate da exposición pública dos padróns. Contra a resolución expresa ou presunta do recurso de reposición que no seu caso se formule, poderase interpor recurso contencioso-administrativo na forma e prazos que a tal efecto se establecen na Lei 25/98 de 13 de xullo, reguladora da xurisdición contencioso administrativa. De acordo co disposto no artigo 62.3 da Lei Xeral Tributaria, fíxase como prazo de pago en período voluntario, dende o 19 de decembro de 2022 ao 19 de febreiro de 2023. Advírtese que transcorrido o prazo de ingreso en período voluntario, as débedas serán esixidas pola vía de constrinximento, e deveñaranse as correspondentes recargas do período executivo, os xuros de mora, e no seu caso, as costas que se produzan. Brión, 13 de decembro de 2022 O alcalde Pablo Lago Sanmartín
19/12/2022 | Administración LocalMunicipal
Fene
Secretaría
Adxudicación posto de responsable de vías e obras

Unha vez rematado o proceso de provisión por concurso, entre persoal funcionario de carreira, dun posto de responsable da Unidade de Vias e Obras, mediante a Resolución da Alcaldía núm.1556/2022 do 25.11.2022 adxudicouse a Cesar Elias Yoko Caeiro Jalloul con DNI ***5516**, o dito posto co código 06.01.00.01 da vixente RPT. A toma de posesión realizarase no prazo de 3 días hábiles dende o día seguinte ao de cese, que deberá efectuarse dentro dos 3 días hábiles seguintes ao da publicación da resolución do proceso no DOG. Asinado dixitalmente o 13.12.2022 polo alcalde Juventino José Trigo Rey.
19/12/2022 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Subdirección Xeral de Xestión do Dominio Público Hidráulico
Anuncio polo que se somete a trámite de información pública un expediente de extinción, por transcurso do prazo concesional, dunha concesión hidroeléctrica

- Clave e denominación do aproveitamento: 13/101/12 CH de San Bartolomé - Titular do aproveitamento: Naturgy Renovables, SLU - Enderezo: Avda. de San Luís, 77, Edificio 1, 1º, 28033 Madrid - Caudal máximo de auga concedido: 650 l/s - Corrente de onde se derivan as augas: San Bartolomé - Termo municipal onde radican as obras: Concello de Monfero (A Coruña) - Causa de extinción: Transcurso do prazo concesional - Servidumes: Descoñecidas - Iniciación: De oficio De acordo co disposto no artigo 164.1 do Regulamento do dominio público hidráulico, aprobado por Real decreto 849/1986, do 11 de abril, en relación co 163.3 do mesmo corpo normativo, ábrese un prazo de vinte (20) días hábiles a contar desde o día seguinte ao da publicación do presente anuncio no BOP da Coruña, co fin de que os interesados poidan presentar as alegacións que estimen pertinentes, nas dependencias de Augas de Galicia, sitas na rúa Tomiño, 16, baixo, 15703 Santiago de Compostela. Este anuncio, ademais da súa inserción no mencionado boletín, será obxecto de exposición ao público no taboleiro de anuncios do Concello de Monfero, e na páxina web deste Organismo de conca http://augasdegalicia.xunta. gal (na sección denominada Participación Pública). O expediente administrativo, aos efectos da súa consulta, estará dispoñible nas dependencias administrativas de Augas de Galicia, sitas na rúa Tomiño, 16, baixo, 15703 Santiago de Compostela. Santiago de Compostela, 2 de decembro de 2022 O subdirector xeral de Xestión do Dominio Público Hidráulico Eamon Forgacs Sartore
19/12/2022 | Administración LocalMunicipal
O Pino
Anuncio de publicación de creación e denominación de nova vía pública en Pedrouzo-Arca

Acordo do Pleno do Concello de Pino (O) de data 13/12/2022, pola que se aproba inicialmente expediente de creación e denominación dunha nova vía pública. Logo de instruír polos servizos competentes deste Concello, expediente de denominación da seguinte vía pública: Unidade Colectiva: Código: 01, Denominación: Arca (Santaia) Unidade Singular: Código: 80, Denominacion: Pedrouzo (O) – Nucleo Vía: Código: 98, Denominación: rúa Rego do Burgo Convócase, por prazo de vinte (20) días, a contar desde o día seguinte ao de publicación do presente anuncio en leste Boletín Oficial da Provincia, trámite de información pública, a fin de que calquera persoa física ou xurídica poida examinar o expediente e formular cantas alegacións, suxestións ou reclamacións teñan por conveniente. Á súa vez, estará a disposición dos interesados na sede electrónica deste Concello [http://opino.sedelectronica. gal]. O presente anuncio servirá de notificación aos interesados, no caso de que non poida efectuarse a notificación persoal do outorgamento do trámite de audiencia. En O Pino, 14 de decembro de 2022 El Alcalde; Asdo. D. Manuel Taboada Vigo
19/12/2022 | Administración LocalMunicipal
Trazo
Tarifas do servizo de abastecemento de auga e saneamento para o ano 2023, así como os novos prezos de acometidas contadores e outros

Aprobado definitivamente, ao non terse presentado reclamacións, o novo cadro de tarifas dos servizos de subministro de auga e saneamento para o exercicio 2023, que resultou aprobado provisionalmente no Pleno da Corporación de data 7 de outubro de 2022, publícase seguidamente o referido cadro de tarifas ao abeiro do establecido no artigo 17 do RDL 2/2004, polo que se aproba o Texto refundido da Lei Reguladora das Facendas Locais. Expediente: 2022/U010/000001- TARIFAS DO SERVIZO DE ABASTECEMENTO DE AUGA E SANEAMENTO PARA O ANO 2023, ASÍ COMO OS NOVOS PREZOS DE ACOMETIDAS CONTADORES E OUTROS A señora Alcaldesa dá conta das novas tarifas e prezos para o ano 2023, somentendo á súa aprobación polo Pleno: Apróbase por unanimidade Trazo, a 9 de decembro de 2022 A Alcaldesa, Josefina Suárez López
19/12/2022 | Administración LocalMunicipal
Brión
Anuncio aprobación padróns do prezo público polos servizos de axuda no fogar básica e dependencia do mes de novembro de 2022

Mediante resolución de alcaldía de data 13 de decembro de 2022 aprobouse o padrón do servizo de axuda no fogar básica e dependencia do mes de novembro. De acordo co disposto no artigo 102.3 da Lei 58/2003, de 17 de decembro, xeral tributaria, notifícanse colectivamente os recibos derivados destes padróns e expóñense ao público nun prazo de 20 días, contados a partir do primeiro día do período de pago en voluntaria destes padróns, para que se poidan presentar as reclamacións pertinentes. De acordo co artigo 14.2 c) do Real Decreto Lexislativo 2/2004, de 5 de marzo, polo que se aproba o texto refundido da lei das facendas locais, contra o acordo de aprobación dos padróns e das súas liquidacións poderase interpor recurso de reposición no prazo dun mes a contar dende o día seguinte ao remate da exposición pública dos padróns. Contra a resolución expresa ou presunta do recurso de reposición que no seu caso se formule, poderase interpor recurso contencioso-administrativo na forma e prazos que a tal efecto se establecen na Lei 29/98 de 13 de xullo, reguladora da xurisdición contencioso administrativa. De acordo co disposto no artigo 62.3 da Lei Xeral Tributaria, fíxase como prazo de pago en período voluntario, dende o 19 de decembro de 2022 ao 19 de febreiro de 2023. Advírtese que transcorrido o prazo de ingreso en período voluntario, as débedas serán esixidas pola vía de constrinximento, e deveñaranse as correspondentes recargas do período executivo, os xuros de mora, e no seu caso, as costas que se produzan. Brión, 13 de decembro de 2022 O alcalde Pablo Lago Sanmartín
09/12/2022 | Administración LocalConsorcios
Consorcio As Mariñas
Anuncio aprobación provisional da ordenanza fiscal reguladora da taxa por dereitos de examen

O Pleno deste Consorcio, en sesión extraordinaria celebrada o día 28.11.2022 acordou a aprobación provisional da ordenanza fiscal reguladora da taxa por dereitos de examen. E en cumprimento do disposto no artigo 17.2 do Texto Refundido da Lei Reguladora das Facendas Locais, aprobado por Real Decreto Lexislativo 2/2004, de 5 de marzo, sométese o expediente a información pública polo prazo de trinta días a contar desde o día seguinte ao da inserción deste anuncio no Boletín Oficial da Provincia, para que os interesados poidan examinar o expediente e presentar as alegacións que estimen oportunas. Durante devandito prazo poderá ser examinado por calquera interesado nas dependencias do Consorcio para que se formulen as alegacións que se estimen pertinentes. Así mesmo, estará a disposición dos interesados no taboleiro de anuncios da sede electrónica deste Consorcio https://sede.consorcioam.org/sxc/gl/informacion/Se transcorrido devandito prazo non se presentaron alegacións, considerarase aprobado definitivamente devandito Acordo. Bergondo, 1 de decembro de 2022 O Presidente, José Antonio Santiso Miramontes
09/12/2022 | Administración LocalMunicipal
Boimorto
Anuncio modificación de delegación de atribucións de alcaldía en XGL

A alcaldesa – presidenta do Concello de Boimorto, en data 30/11/2022, ditou o seguinte decreto n.º 558/2022: · Decreto de alcaldía núm.279/2019 de data 20.06.2019 en virtude do cal se delegan por parte da Alcaldía en favor da Xunta de Goberno local as seguintes atribucións: “A) A concesión de toda clase de licenzas e autorizacións. B) Dispoñer gastos, dentro dos límites que competan ó alcalde e os expresamente previstos nas Bases de Execución do Orzamento municipal, así como, aprobar as facturas que correspondan ó desenvolvemento normal do orzamento municipal e que fosen recibidas polo Servizo de Intervención Tesourería, salvo os gastos referidos ás nóminas do persoal do Concello que se manterán como de competencia da Alcaldía. C) A aprobación dos instrumentos de planeamento de desenvolvemento do Planeamento xeral competencia da Alcaldía, así como, os instrumentos de xestión urbanística e dos proxectos de urbanización. D) Organizar os servizos de recadación e tesourería, sen prexuízo das facultades do Pleno para aprobar as formas de xestión deses servizos, e aprobación das liquidacións de ingresos, salvo padróns municipais no desenvolvemento da xestión económica do orzamento en vigor aprobado que serán aprobados por Decreto da Alcaldía. E) A aprobación das certificacións de obras, dos que sexa competencia, a súa contratación. F) Informar os expedientes relativos a actividades clasificadas, así como, informar en expedientes relacionados coa concesión de licencias urbanísticas e aceptación cesión de viais.” · Artigos 43, 44, 53.3, 114 a 118 do ROF - do RD 2568/1986, de 28 de novembro, polo que se aproba o Regulamento de Organización, Funcionamento e Réxime Xurídico das Entidades Locais. · Art.21.3 da Lei 7/1985, de 2 de abril, Reguladora das Bases del Réxime Local. En consecuencia do exposto, en exercicio das facultades que me atribúe a normativa do réxime local, polo presente ACORDO: PRIMEIRO.- Delegar na Xunta de Goberno Local do Concello de Boimorto a seguinte atribución: “Convocatoria e aprobación de bases de procesos selectivos” con efectos dende o día seguinte do presente acordo de conformidade co disposto no artigo 44.2 do RD 2568/1986, de 28 de novembro, polo que se aproba o Regulamento de Organización, Funcionamento e Réxime Xurídico das Entidades Locais. SEGUNDO.- En consecuencia do anterior punto, modificar o Decreto de alcaldía núm.279/2019 de data 20.06.2019 engadindo a antedita delegación ao listado de atribucións delegadas por parte da Alcaldía en favor da Xunta de Goberno Local. TERCEIRO.- Publicar o presente acordo no Boletín Oficial da Provincia así como dar conta do mesmo ao Pleno do Concello na vindeira sesión ordinaria ou extraordinaria que se celebre. BOIMORTO, 2 de decembro de 2022. A alcaldesa, Asdo.- María Jesús Novo Gómez
09/12/2022 | Administración LocalMunicipal
Boiro
Anuncio de delegación de funcións da Alcaldía

En base ao disposto nos artigos 44.1, 44.2 e 47.2 do Real Decreto 2.568/1986, de 28 de novembro, polo que se aproba o Regulamento de Organización, Funcionamento e Réxime Xurídico das Entidades Locais, veño en DECRETAR o seguinte: Primeiro.- Efectuar delegación, por ausencia, de todas as competencias da Alcaldía no primeiro Tenente de Alcalde, Don José Luis Ruiz Laíño do 1 ao 12 de decembro de 2022. Segundo.- Publíquese o contido do presente Decreto no Boletín Oficial da Provincia de A Coruña, e déase conta do mesmo ao Pleno na primeira sesión que celebre. En Boiro a 30 de novembro de 2022. O Alcalde. Casimiro Jose Licona Nikulina.
09/12/2022 | Administración LocalMunicipal
Cerceda
Aprobación do padrón fiscal do uso dun espazo no viveiro industrial de empresas do mes de novembro 2022

Por decreto da alcaldía 1130/2022, do 2 de decembro de 2022, aprobouse o Padrón fiscal do uso dun espazo no Viveiro industrial de empresas por importe de 1.299,36 €, correspondente ao mes de novembro de 2022. Exponse ao público polo prazo de quince días hábiles, a contar dende o seguinte ao da publicación do anuncio no Boletín Oficial da Provincia da Coruña e no taboleiro de anuncios do Concello de Cerceda. En dito prazo, os interesados poderán examinar o padrón e formular as reclamacións que estimen oportunas, producindo o anuncio os efectos de notificación colectiva, ao amparo do art.102 da Lei Xeral Tributaria. O prazo de cobramento en período voluntario será de dous meses a contar dende o día seguinte ó da finalización do período de exposición pública. O pagamento farase mediante domiciliación bancaria. Contra as liquidacións da taxa polo uso dun espazo no Viveiro industrial de empresas incorporadas ó padrón, poderase interpoñer, de conformidade co preceptuado no artigo 14 do Real Decreto Lexislativo 2/2004, de 5 de marzo, de aprobación do Texto Refundido da Lei reguladora das Facendas Locais, recurso de reposición ante a alcaldía-presidencia, no prazo dun mes contado a partir do seguinte ó da notificación da presente resolución. Contra a resolución do recurso de reposición deberá interpoñerse recurso contencioso administrativo ante ó Xulgado do Contencioso-administrativo da Coruña, no prazo de dous meses contados dende o seguinte ó da notificación da resolución do recurso de reposición, ou no prazo de seis meses a contar dende o día seguinte a que deba terse resolto por silencio o recurso potestativo de reposición, que será dun mes a contar dende o día da presentación, coa excepción do establecido no 14 j) e 14 k) do Real Decreto Lexislativo 2/2004, de 5 de marzo, de conformidade co artigo 8.1 e 46.1 da Lei 29/1998, de 13 de xullo, da Xurisdición Contencioso Administrativa. Todo isto sen prexuízo de que se poida interpoñer calquera outro que estime convinte en defensa dos seus intereses. Cerceda, 2 de decembro de 2022. O alcalde, Juan Manuel Rodríguez García (documento asinado electronicamente)
09/12/2022 | Administración LocalMunicipal
Fisterra
Aprobación inicial da modificación orzamentaria 20/2022, na modalidade de suplemento de crédito, por importe de 10.877,68 €, con cargo ao remanente de tesourería, para asumir o incremento adicional do 1,5 € da masa salarial

O pleno da corporación, na sesión ordinaria que celebrou o día 1/12/2022, aprobou inicialmente o expediente de modificación orzamentaria 20/2022, na modalidade de Suplemento de crédito, financiado con remanente líquido de tesourería, dentro do vixente orzamento municipal para 2022, por un importe de 10.877,68 €. Por medio deste anuncio, exponse ao público na Intervención deste Concello, polo prazo de quince días hábiles, contados a partir do seguinte á publicación deste anuncio no Boletín Oficial da Provincia. Durante este prazo, os interesados poderán examinar o expediente e presentar as reclamacións ou alegacións que consideren pertinentes ante o Pleno da Corporación. De non se presentar reclamacións en prazo, a modificación orzamentaria considerarase definitivamente aprobada, entrando en vigor unha vez publicado o resumo de capítulos resultante. Todo iso, de conformidade co previsto nos artigos 169 do RDL 2/2004, do 5 de marzo, polo que se aproba o Texto Refundido da Lei Reguladora das Facendas Locais, así como nos artigos 20 e 38.2 do Real Decreto 500/1990, do 20 de abril. Fisterra, 2 de decembro de 2022 O Alcalde-Presidente Asdo. José Marcote Suárez
09/12/2022 | Administración LocalMunicipal
Moeche
Aprobación do padrón fiscal da taxa pola prestación do servizo de axuda no fogar correspondente ao mes de outubro de 2022

Por Resolución da Alcaldía n.º 2022/0215, de data 08/11/2022, apróbase o padrón fiscal da taxa pola prestación do servizo de axuda no fogar correspondente ao mes de outubro de 2022, que consta de 30 contribuíntes (7 de libre concurrencia e 23 de dependencia) e un importe total de 1.885,96 € (1.645,36 € usuarios de dependencia e 240,6 € usuarios de libre concurrencia). Exponse ao público o padrón aprobado, mediante a publicación de edicto no BOP e no taboleiro de anuncios do concello, por un período de 15 días hábiles dende a súa publicación no BOP. Esta exposición servirá como notificación colectiva a todos os contribuíntes nos termos do artigo 102.3 da Lei 58/2003, de 17 de decembro, Xeral Tributaria. O prazo de cobro en período voluntario será de 2 meses dende a publicación do edicto de aprobación, transcorrido o mesmo procederase a esixir os xuros de mora e os recargos dacordo cos artigos 26 a 28 da Lei 58/2003. Contra este acordo e as liquidacións aprobadas, os contribuíntes poderán interpoñer preceptivamente o recurso de reposición perante a Alcaldía, no prazo dun mes dende o día seguinte ao da finalización do período de exposición pública. O recurso entenderase rexeitado se no prazo dun mes dende a súa presentación non se resolve expresamente, quedando aberta a vía para a interposición do recurso contencioso-administrativo ante o xulgado do contencioso-administrativo. Igualmente advírtese que tamén poderán utilizar calquera outro recurso que estimen pertinente, así como exercer as accións que procedan ante a xurisdición competente. Moeche, 2 de decembro de 2022 A alcaldesa Beatriz Bascoy Maceiras
09/12/2022 | Administración LocalMunicipal
Carral
Solicitude de concesión demanial para uso privativo normal do antigo colexio público Víctor Velasco

Polo presente, faise público que a Asociación Cultural AMIGA presentou no Concello de Carral unha solicitude para o outorgamento directo (segundo os artigos 93.1 in fine e 137.4 da Lei 33/2003, do 3 de novembro, do Patrimonio das Administracións Públicas) dunha concesión demanial para o uso privativo normal do antigo colexio público Víctor Velasco, sito na Rúa Alcalde Francisco J. Alvajar, 19, Carral, co obxecto de crear o centro AMIGA SPACE pioneiro e único en Galicia, no que se fomentará entre colectivos en risco de exclusión tecnolóxica e económica as novas profesións e o emprego da creatividade e a dixitalización da sociedade na busca do ben común e do interese xeral. Aos efectos de poder valorar, no seu caso, o maior interese e utilidade pública da utilización solicitada e doutras que eventualmente se poidan propoñer, ábrese un prazo de trinta días dende a publicación deste anuncio, durante o cal poderán presentarse solicitudes alternativas por outros interesados. Carral, 1 de decembro de 2022. O Alcalde, Francisco Javier Gestal Pose.
09/12/2022 | Administración LocalMunicipal
As Somozas
Exposición pública da aprobación do padrón fiscal da taxa polo uso, prestación de servizos e realización de actividades nas instalacións deportivas municipais, decembro 2022

Aprobado por Resolución da Alcaldía de data 1 de decembro de 2022 o resumo de cuotas e o padrón de contribuíntes da taxa polo uso, prestación de servizos e realización de actividades nas instalacións deportivas municipais en decembro de 2022, e de conformidade co disposto no artigo 124 da Lei xeral tributaria e 88 do Regulamento xeral de recadación, o citado padrón someterase a información pública polo prazo de quince días hábiles, a contar dende o día seguinte á data de publicación deste anuncio no Boletín Oficial da Provincia e no taboleiro de anuncios deste Concello, para que as persoas interesadas poidan examinalo e, no seu caso formular as reclamacións que estimen oportunas. As Somozas, 1 de decembro de 2022. Asinado electrónicamente O alcalde Asdo.: Juan Alonso Tembrás
09/12/2022 | Administración LocalMunicipal
Noia
Secretaría
Aprobación inicial do regulamento do teletraballo para os empregados públicos do Concello de Noia

Faise público, dacordo ao establecido no art.49 da Lei 7/1985, do 2 de abril, reguladora das bases do réxime local, que o Pleno do Concello de Noia, en sesión celebrada o 24 de novembro de 2022, aprobou inicialmente o Regulamento do teletraballo para os empregados públicos do Concello de Noia. A partires da publicación deste anuncio no Boletín Oficial da Provincia da Coruña ábrese o un período de información ao público e audiencia a todas as persoas interesadas de 30 días hábiles, durantes o cal poderán consultar o expediente na Secretaría do Concello de Noia, en horario de 8.00 a 15.00 horas ou na sede eléctronica https://noia.sedelectronica. gal e presentar as reclamacións e suxestións que estimen oportunas. Noia, a 02 de decembro de 2022 O Alcalde Asdo. José Santiago Freire Abeijón
09/12/2022 | Administración LocalMunicipal
Carral
Padrón abastecemento de auga, sumidoiros e do canon de auga terceiro trimestre 2022

Por Decreto da Alcaldía número 472/2022 de data 01 decembro de 2022 acordouse o seguinte: 1.-Aprobar o Padrón de Auga- Sumidoiros do terceiro trimestre (xulio-agosto-setembro), co seguinte resumo: 2.- Expoñer ao público o devandito padrón, trala publicación dun anuncio no Boletín Oficial da Provincia da Coruña, nas dependencias municipais, nas oficinas de EMALCSA en Carral (Costa do Pincho, 40-42) e na Coruña (Rúa Manuel Murguia s/n- Casa da Auga). As persoas interesadas poderán examinar as liquidacións e presentar reclamacións durante un período de quince días naturais, contados a partir da data de inicio do cobramento da referida taxa, nas dependencias sinaladas e no teléfono de Atención ao Cliente (981.24.23.22). Asemade, logo de transcurrir o devandito prazo, poderán presentar en relación ás liquidacións o recurso de reposición establecido no artigo 14.2 do Real Decreto Lexislativo 2/2004, do 5 de marzo, polo que se aproba o Texto Refundido da Lei reguladora das Facendas Locais, no prazo dun mes, perante a Alcaldía do Concello de Carral. Singularmente, a repercusión do canon da auga poderá ser obxecto de reclamación económico-administrativa perante o órgano económico-administrativo da Comunidade Autónoma de Galicia no prazo dun mes dende que se entenda producida a notificación.3.-Dispoñer o cobramento das cotas derivadas do devandito padrón por un período voluntario de 2 meses que comezará o día 2 de decembro de 2022 e abranguerá até o 2 de febreiro de 2023 (ambos incluídos), coas seguintes modalidades: O sistema de domiciliación bancaria, segundo os datos facilitados polos suxeitos pasivos que obran nesta Administración e que foron entregados a EMALCSA, S. A. Por razóns de eficacia administrativa e co fin de evitarlles desprazamentos e esperas innecesarias ás persoas contribuíntes, este sistema será considerado coma preferente. Os recibos domiciliados serán remitidos ás correspondentes contas bancarias a partires do día 2 de decembro de 2022. Nas dependencias de EMALCSA en Carral ou na Coruña ou no número de conta que EMALCSA habilitou ao efecto: ABANCA IBAN ES63 2080 0002 6130 4000 1747. A recadación en período voluntario terá lugar entre 2 de decembro de 2022 e abranguerá até o 2 de febreiro de 2023, ambos incluídos, comezando a partir desta data a recadación en período executivo. Para os efectos de lograr unha maior eficacia na prestación destes servizos prégase a todas as persoas usuarias que, en caso de detectaren algunha anomalía ou erro nos seus datos identificativos de titularidade, enderezo ou conta corrente, se poñan en contacto con EMALCSA á fin de que se poida proceder á rectificación dela. Advírtese asemade ás persoas contribuíntes de que a falta de pagamento do canon da auga no período voluntario sinalado suporá a súa esixencia directamente á persoa contribuínte pola vía de constrinximento pola Consellaría competente en materia de facenda da Xunta de Galicia.4.- Comunicar este decreto a EMALCSA. Carral, 02 de decembro de 2022 O ALCALDE Francisco Javier Gestal Pose
09/12/2022 | Administración LocalMunicipal
Carnota
Delegación competencias celebración matrimonio

Por resolución de data 02/12/2022, o alcalde acordou a delegación do exercicio da competencia concelleira María Mercedes Noceda Gómez para a celebración do matrimonio civil seguinte: O que se fai público en cumprimento do disposto no artigo 44.2 do Real Decreto 2568/1986 de 28 de novembro, polo que se aproba o Regulamento de Organización, Funcionamento e Réxime Xurídico das Entidades Locais. Carnota, 2 de decembro de 2022 O alcalde, Juan Manuel Saborido Rama
09/12/2022 | Administración LocalMunicipal
Mugardos
Avocación de competencia pola Alcaldía para a aprobación da certificación das obras de “lousa de formigón de 280 m2 no baño” expte.1745/2021

O sr. Alcalde do Concello de Mugardos, con data 30.11.2022, dictou a Resolución núm.2022-1153, para avocar a competencia, delegada na Xunta de Goberno Local mediante a Resolución de Alcaldía 1414/2019, de 13.12.2019, punto cuarto, apartado cuarto para a “Aprobación de certificacións de obra dentro dos límites de competencia desta Alcaldía e das facturas correspondentes.”, de xeito puntual e única e exclusivamente para aprobar a certificación núm.1 e final, a factura e a acta de recepción das obras de “LOUSA DE FORMIGÓN DE 280 M 2 NO BAÑO. Mugardos, asinado dixitalmente polo alcade do Concello de Mugardos, D. Andres Eduardo Guerau Achour Ghrib, o 1 de decembro de 2022.
09/12/2022 | Administración LocalMunicipal
Monfero
Anuncio admisión provisional candidatos praza técnico deportivo quenda promoción interna

Por Resolución desta Alcaldía nº440/2022 de data 1 de decembro de 2022 aprobouse a Listaxe provisional de aspirantes admitidos/as e excluídos/as para tomar parte no proceso de selección e provisión en propiedade por persoal funcionario de carreira dunha praza de Técnico Deportivo. Dando cumprimento á citada Resolución procédese á publicación íntegra da mesma para xeral coñecemento. Monfero, 1 de decembro de 2022. O ALCALDE Andrés Feal Varela A Xunta de Goberno local deste Concello, na sesión celebrada o 1 de xuño de 2022, acordou a aprobación da convocatoria e Bases reguladoras para a selección e provisión en propiedade por persoal funcionario de carreira dunha praza de técnico/a deportivo/a, pertencente ao grupo A2, incluída na OEP ordinaria do Concello de Monfero de 2021, por quenda de promoción interna e polo sistema de concurso oposición, que foron publicadas no BOP núm.111, do 13 de xuño de 2022, así como no DOG nº 132, do 12 de xullo, e no BOE nº 235, do 30 de setembro de 2022. Unha vez rematado o prazo establecido para a presentación de solicitudes para tomar parte no citado proceso de selección e logo de ver as solicitudes presentadas, os informes e resto de documentación que constan no expediente, no uso das atribucións que me outorga a lexislación do réxime local, RESOLVO: PRIMEIRO.- Admitir a única solicitude presentada correspondente ao candidato ANGELA JUANA YANINA SOLEDAD VALLE BELSUE. SEGUNDO.- Facer pública a presente resolución, mediante a súa inserción no Taboleiro de Anuncios Electrónico do Concello de Monfero (sede. monfero. es) e no B. O. da Provincia da Coruña, e conceder un prazo de dez días hábiles, contados desde o seguinte ao da última publicación, para presentación de reclamacións, alegacións ou emendas de deficiencias ou erros, se fora o caso. Monfero, 2 de decembro de 2022 O Alcalde, Andrés Feal Varela
09/12/2022 | Administración LocalMunicipal
Boqueixón
EXPEDIENTE 2022/X999/000056. Desafectación e cambio de traza das vías 11037, 11039, 11047, 38-9019 e 11043 en Donas (San Pedro) e Sucira (Santa Mariña)

PRIMEIRO. Considerar definitivamente desafectados do dominio público, as vías públicas: nº.: 11037 (1.356,60 m 2 ); nº.: 11039 (1.615,80 m 2 ); nº.: 11047 (157,50 m 2 ) e nº.: 38-9019 (428,00 m 2 ), sitas nas parroquias de Donas e Sucira, (Boqueixón – A Coruña), tal e como se acordou na Sesión Ordinaria do Pleno do Concello de Boqueixón, de data do 14 de setembro de 2022, e despois de que non se presentaran alegacións no período dun mes, durante o que o expediente estivo en exposición pública, e que rematou o 28 de outubro de 2022. SEGUNDO. Notificar esta Resolución ós interesados para o seu coñecemento e efectos. TERCEIRO. Dar conta desta Resolución no vindeiro Pleno que se realice. Boqueixón, 1 de decembro de 2022. O alcalde, Manuel Fernández Munín
09/12/2022 | Administración LocalMunicipal
Santiago de Compostela
Urbanismo. Sección de Planeamento e Xestión
Anuncio de aprobación definitiva do Proxecto de equidistribución do polígono 2 do SUNP-27. Piñeiro-Villestro

A Xunta de Goberno da Cidade de Santiago de Compostela, na sesión ordinaria que tivo lugar o día 28 de novembro de 2022, adoptou o seguinte acordo: Primeiro. Autorizar e dispoñer o gasto de 11.684,83 euros, con cargo á aplicación 050 15100 6810000 (proxecto 2017 2 COTAS 24 1 COTAS DE URBANIZACIÓN DO CONCELLO), en concepto de compensación en metálico por diferenzas de adxudicación a cargo do Concello no proxecto de equidistribución do polígono 2 do SUNP-27. Segundo. Aprobar definitivamente o Proxecto de equidistribución do polígono 2 do SUNP-27 (Piñeiro-Villestro), segundo o documento presentado por URBAN PORTFOLIO INMOBILIARIO S. L o día 20.06.2022. Contra o acordo de aprobación definitiva poderase interpoñer directamente recurso contencioso-administrativo ante o Xulgado do Contencioso Administrativo de Santiago no prazo de dous meses, contado a partir do día seguinte ao da publicación deste anuncio; alternativamente, poderá interpoñerse recurso potestativo de reposición ante a Xunta de Goberno Local do Concello no prazo dun mes, contando dende a mesma data. Publícase deseguido a relación de parcelas e propietarios afectados polo citado proxecto de equidistribución: Santiago de Compostela, 1 de decembro de 2022 A concelleira delegada de Urbanismo, Vivenda e Cidade Histórica (P. D. Decreto do 17 de xuño de 2019) Asdo. Mercedes Rosón Ferreiro
09/12/2022 | Administración LocalMunicipal
Frades
Aceptación da delegación de competencias na Deputación Provincial da Coruña para prestarlle servizos de control fiancieiro ao Concello de Frades

Na sesión plenaria ordinaria desenvolvida o 9 de setembro de 2022 adoptáronse os seguintes acordos por maioría dos concelleiros presentes: PRIMEIRO.- Aprobar provisionalmente a delegación a favor da Deputación provincial da Coruña, das seguintes competencias, polo período de dous anos prorrogable tacitamente por períodos iguais nos termos indicados na base 8º das Bases da Deputación: a) O exercicio das funcións de control financeiro sobre as subvencións pagadas de todos os exercicios pechados, sempre que as obrigas dos beneficiarios non estean prescritas. b) A instrución e resolución dos expedientes de reintegro e sancionadores derivados dos informes de control financeiro que se emitan en virtude da delegación anterior, así como a liquidación e recadación, tanto en período voluntario coma en executivo, dos ingresos de Dereito público resultantes. Para este efecto, resultarán tamén de aplicación a esta delegación as Bases para a prestación de Servizos tributarios aos concellos da Provincia. c) A emisión de informes de control financeiro sobre os servizos públicos municipais xestionados indirectamente mediante concesión administrativa. SEGUNDO.- Publicar o acordo anterior no Boletín Oficial da Provincia, abríndose un prazo de 30 días hábiles para o coñecemento dos interesados e para a presentación, no seu caso, de alegacións ao mesmo. O acordo provisional elevarase a definitivo no suposto de non presentación de alegacións. TERCEIRO.- Notificar á Deputación da Coruña o acordo definitivo de la delegación, achegando certificación expedida pola Secretaría do Concello delegante. Frades, 2 de decembro de 2022 Roberto Rey Claudiu Ionel Schepers Wakeman
09/12/2022 | Administración LocalMunicipal
Culleredo
Persoal e Organización
Nomeamento funcionaria interina conserxe-colexio do Concello de Culleredo

Por resolución da concelleira de Seguridade cidadá e Persoal número 2288 do 1 de decembro de 2022, resolveuse o seguinte: Primeiro.- Nomear funcionaria interina de administración xeral, subescala servizos especiais, clases persoal de oficios, grupo AP (conserxe-colexio), a dona Rebeca Rubio Borrega con documento nacional de identidade ***8646** (código RPT CE.2.5.01). O gasto efectuaráse con cargo ás partidas 320.12005, 320.12100, 320.12101, e a Seguridade Social con cargo á partida 320.16000. Segundo.- Publicar a resolucion no Boletín Oficial da Provincia. Contra a presente resolución, que pon fin á vía administrativa poderá interpoñerse recurso potestativo de reposición ante a Alcaldía-Presidencia, no prazo dun mes a contar desde o día seguinte ao da notificación do presente acto, ao abeiro do establecido no artigo 124.1 da Lei 39/2015, de 1 de outubro, do procedemento administrativo común das administracións públicas; ou ben, directamente, recurso contencioso-administrativo ante o Xulgado do Contencioso-Administrativo de A Coruña que corresponda, no prazo de dous meses, desde o día seguinte ao da recepción da presente notificación, de acordo co establecido nos artigos 8.1 e 46.1 da Lei 29/1998, de 13 de xullo. Non poderá interpoñerse recurso contencioso-administrativo, se se interpuxera o potestativo de reposición, en tanto non se resolva expresamente ou se produza a desestimación presunta do mesmo polo transcurso do prazo dun mes desde a súa interposición, de acordo co establecido no artigo 124 da Lei 39/2015, de 1 de outubro. Neste caso, o prazo para a interposición do recurso contencioso-administrativo será de dous meses desde a resolución expresa do recurso, a contar desde o día seguinte ao da notificación do mesmo; ou ben, seis meses, a contar desde o día seguinte en que deba entenderse desestimado por silencio administrativo o citado recurso potestativo de reposición. En todo caso, poderá interpoñer calquera outro recurso que estime conveniente para a defensa dos seus intereses. Culleredo, a 2 de decembro de 2022 A concelleira delegada de Seguridade cidadá e Persoal Marta María Figueroa Fuentes P. D. (Resolución do 13.07.2020, BOP 23.07.2020 – núm.114)
09/12/2022 | Administración LocalMunicipal
Cabana de Bergantiños
Padrón da taxa polo servizo integral da auga

En data 02/12/2022 o alcalde ditou a seguinte Resolución que literalmente se transcribe: “Visto o padrón fiscal da taxa polo servizo de abastecemento, saneamento e depuración de auga, incluído o canon da auga correspondente ao período do 1 de setembro ao 30 de novembro de 2022, presentado no Concello pola empresa concesionaria do servizo. Tendo en conta o establecido na normativa vixente (Lei 7/1985 -LBRL-, Lei 58/2003 -LGT- e RD 939/2005 Regulamento Xeral de Recadación-, por medio do presente PRIMEIRO.- Aprobar o padrón da taxa polo servizo de abastecemento, saneamento e depuración de auga, incluído o canon da auga correspondente ao período 1 de setembro ao 30 de novembro de 2022, que consta de 1.215 usuarios e que ascende ao importe de 45.994,88 €, incluíndo o servicio integral da auga, o IVE e o canon da auga. SEGUNDO.- Expoñer ao público o padrón aprobado aos efectos de presentación das reclamacións que se estimen oportunas, mediante a publicación de edicto no BOP e no taboleiro de anuncios do Concello, por un período de 15 días dende a publicación. Esta exposición servirá como notificación colectiva a todos os contribuíntes nos termos do artigo 102.3 da Lei 58/2003, do 17 de decembro, Xeral Tributaria. TERCEIRO.- O prazo de cobro en período voluntario será de 2 meses, a contar dende o día seguinte á publicación do edicto no BOP. Transcorrido o mesmo procederase a esixir os xuros de mora e os recargos de acordo cos artigos 26 a 28 da Lei 58/2003. A falta de pago en período voluntario do canon da auga suporá a exixencia do mesmo directamente ao contribuínte pola vía de constreximento pola Consellería competente en materia de facenda da Xunta de Galicia. CUARTO.- Contra as liquidacións incorporadas aos padróns, transcorrido o período de exposición pública, os interesados poderán interpor recurso preceptivo de reposición ante o Sr. Alcalde-Presidente, como establece o artigo 14.2 do R. D. lexislativo 2/2004 polo que se aproba o texto refundido da lei de facendas locais. Contra a desestimación do recurso poderase interpor recurso contencioso-administrativo ante o Xulgado do Contencioso-Administrativo competente, no prazo de 2 meses dende o día seguinte á notificación da resolución. Indicar tamén que a repercusión do canon da auga poderá ser obxecto de reclamación económico administrativa ante o órgano económico-administrativo da Comunidade Autónoma de Galicia, no prazo dun mes dende que se entenda producida a notificación.” En Cabana de Bergantiños, a 2 de decembro de 2022 O Alcalde Asdo. José Muíño Domínguez
09/12/2022 | Administración LocalMunicipal
Noia
Administración Financeira. Intervención
Padrón taxas prestación servizos na piscina municipal decembro 2022

Elaborado e aprobado mediante a resolución da concelleira delegada da área de economía e facenda número 2022-3094 o padrón comprensivo das cotas e suxeitos pasivos da taxa pola prestación de servizos na Piscina municipal, correspondente ao mes de decembro de 2022. Procédese á notificación colectiva ao amparo do artigo 102.3 da Lei 58/2003, de 17 de decembro, xeral tributaria. O prazo de cobro en período voluntario será de dous meses. Contra a presente notificación poderá interpoñer o recurso de reposición recollido no art.14 do Real decreto lexislativo 2/2004, de 5 de marzo, polo que se aproba o Texto refundido la lei reguladora das facendas locais, ante o órgano que ditou o acto. Transcorrido o prazo máximo dun mes dende a interposición do recurso sen que recaera resolución expresa, o recurso entenderase desestimado, quedando aberta a vía para a interposición do recurso contencioso-administrativo ante o Xulgado Contencioso Administrativo. Noia, 2 de decembro de 2022 O alcalde José Santiago Freire Abeijón
09/12/2022 | Administración LocalMunicipal
Cerdido
Modificación presupostaria financiado por baixas por anulación de partidas

O Pleno do Concello en sesión ordinaria do 31 de outubro de 2022 aprobou inicialmente o expediente de modificación presupostaria financiado por baixas por anulación de partidas, expediente 2022/T002/000023. O expediente considérase definitivamente aprobado ao non se formularen reclamacións no prazo de exposición ao público. En cumprimento do disposto nos artigos 38.2 e 20.3 do R. D. 500/90, do 20 de abril, publícase o resumo de dito orzamento a nivel de capítulos, unha vez efectuada a oportuna modificación, quedando como se detalla: Cerdido, 1 de decembro de 2022 O Alcalde, Benigno Galego Castro
09/12/2022 | Administración LocalMunicipal
Moeche
Aprobación inicial do expediente de modificación de créditos 23/2022

O Pleno do Concello de Moeche, en sesión celebrada o día 1 de decembro de 2022, acordou a aprobación inicial do expediente de modificación de créditos 23/2022 de suplemento de créditos, financiado mediante baixas de créditos doutras aplicacións En cumprimento do disposto no artigo 169.1 por remisión do 177.2 do Texto Refundido da Lei Reguladora das Facendas Locais, aprobado por Real Decreto Lexislativo 2/2004, de 5 de marzo, sométese a información pública polo prazo de quince días, a contar desde o día seguinte ao de publicación do presente anuncio neste Boletín Oficial da Provincia. Durante devandito prazo poderá ser examinado por calquera interesado nas dependencias municipais para que se formulen as alegacións que se estimen pertinentes. Así mesmo, estará a disposición dos interesados na sede electrónica deste Concello https://moeche.sedelectronica. gal Se transcorrido devandito prazo non se presentaron alegacións, considerarase aprobado definitivamente citado acordo, a estes efectos procedese a sua publicación resumido por capítulos: Contra o acordo de aprobación definitiva, os interesados poderá interpoñer directamente un recurso contencioso-administrativo, na forma e prazos establecidos nos artigos 25 a 42 da Lei 29/1998, do 13 de xullo, reguladora da dita xurisdición. Moeche, 1 de decembro de 2022 A Alcaldesa Asdo. Beatriz Bascoy Maceiras
09/12/2022 | Administración LocalMunicipal
Cerdido
Modificación presupostaria crédito extraordinario financiado por Remanente de tesourería 04/2022

O Pleno do Concello en sesión ordinaria do 31 de outubro de 2022 aprobou inicialmente o expediente de modificación de créditos 04/2022 mediante suplemento de créditos financiado con remanente líquido de tesourería para gastos xerais, expediente 2022/T002/000022. O expediente considérase definitivamente aprobado ao non se formularen reclamacións no prazo de exposición ao público. En cumprimento do disposto nos artigos 38.2 e 20.3 do R. D. 500/90, do 20 de abril, publícase o resumo de dito orzamento a nivel de capítulos, unha vez efectuada a oportuna modificación, quedando como se detalla: Cerdido, 1 de decembro de 2022 O Alcalde, Benigno Galego Castro
09/12/2022 | Administración LocalMunicipal
Boqueixón
EXPEDIENTE 2022/X999/000057. Desafectación das vías 10972, 10975 (parcial) e 10994, 11005 e treito da vía 10994 (.) Lg de Donas, Donas (San Pedro) e Engas, Codeso (Santaia)

PRIMEIRO. Considerar definitivamente desafectados do dominio público, as vías públicas: nº.: 10972 (486,90 m 2 ); nº.: 10975 (parcialmente 220,00 m 2 ); e nº.: 10994 (3.110,25 m 2 ); e a inclusión da vía nº.: 11989-a (113 metros de longo x 4,00 metros de ancho = 452,00 m 2 ), no inventario municipal de vías públicas, sitas nas parroquias de Donas e Codeso (Boqueixón – A Coruña), tal e como se acordou na Sesión Ordinaria do Pleno do Concello de Boqueixón, de data do 14 de setembro de 2022, e despois de que non se presentaran alegacións no período dun mes, durante o que o expediente estivo en exposición pública, e que rematou o 28 de outubro de 2022. SEGUNDO. Notificar esta Resolución ós interesados para o seu coñecemento e efectos. TERCEIRO. Dar conta desta Resolución no vindeiro Pleno que se realice. Boqueixón, 1 de decembro de 2022. O alcalde, Manuel Fernández Munín
09/12/2022 | Administración LocalMunicipal
Fisterra
Aprobación inicial do orzamento xeral do Concello de Fisterra para o exercicio económico de 2023

Aprobado inicialmente polo Pleno da Corporación na sesión ordinaria de 1/12/2022, o Orzamento Xeral xunto coas súas Bases de Execución e a Relación de Postos de Traballo para o exercicio económico de 2023, en cumprimento do disposto no artigo 169.1 do Real Decreto Lexislativo 2/2004, do 5 de marzo, polo que se aproba o texto refundido da Lei Reguladora das Facendas Locais, e o artigo 20 do Real Decreto 500/1990, do 20 de abril, exponse ao público o expediente e a documentación preceptiva, polo prazo de quince días (15) hábiles, contados a partir do día seguinte ao da publicación deste anuncio no Boletín Oficial da Provincia, a fin de que os interesados poidan examinalo e presentar reclamacións e alegacións ante o Pleno da Corporación. Fisterra, 2 de decembro de 2022 O Alcalde - Presidente Asdo. José Marcote Suárez
09/12/2022 | Administración LocalMunicipal
San Sadurniño
Acordo do Pleno do Concello de SAN SADURNIÑO polo que se aproba definitivamente o expediente de modificación de créditos n. º 5/2022 do Orzamento en vigor, na modalidade de crédito extraordinario/suplemento de crédito financiado con cargo a o RLTGGAcordo do Pleno do Concello de SAN SADURNIÑO polo que se aproba definitivamente o expediente de modificación de créditos n. º 5/2022 do Orzamento en vigor, na modalidade de crédito extraordinario/suplemento de crédito financiado con cargo a o RLTGG

Aprobado definitivamente o expediente de modificación de créditos número 5/2022 financiado con cargo ao Remanente Líquido de Tesouraría para Gastos Xerais, por transcurso do prazo de exposición pública sen que se presentaran alegacións, se publica aos efectos do artigo 169.1, por remisión do 177.2, do Texto Refundido da Lei Reguladora das Facendas Locais, aprobado polo Real Decreto Lexislativo 2/2004, de 5 de marzo: Esta modificación finánciase con cargo ao Remanente Líquido de Tesouraría para Gastos Xerais, nos seguintes termos: Ademais, queda acreditado o cumprimento dos requisitos que establece o artigo 37.2, apartados a) e b), do Real Decreto 500/1990, de 20 de abril, polo que se desenvolve o Capítulo primeiro do Título sexto da Lei 39/1988, de 28 de decembro, reguladora das Facendas Locais, en materia de orzamentos, que son os seguintes: a) O carácter específico e determinado do gasto a realizar e a imposibilidade de demoralo a exercicios posteriores. b) A inexistencia no estado de gastos do Orzamento de crédito destinado a esa finalidade específica, que deberá verificarse no nivel en que estea establecida a vinculación xurídica. Contra o presente Acordo, en virtude do disposto no artigo 171 do Real Decreto Lexislativo 2/2004, de 5 de marzo, os interesados poderán interpor directamente recurso contencioso-administrativo na forma e prazos establecidos nos artigos 25 a 42 da Lei 29/1998, de 13 de xullo, Reguladora de devandita Xurisdición. Sen prexuízo diso, a tenor do establecido no artigo 113.3 da Lei 7/1985, a interposición de devandito recurso non suspenderá por si soa a efectividade do acto ou Acordo impugnado. En San Sadurniño, a 28 de novembro de 2022 O alcalde, Secundino García Casal